3-jarige verdrink in Roodepoort, JHBArgieffoto ‘n Driejarige seuntjie het Saterdag in ‘n swembad by ‘n huis in Roodepoort verdrink. “Paramedici het vir ‘n uur lank gespook om die seuntjie te red, maar hulle pogings was onsuksesvol,” het Robert Mulaudzi, woordvoerder vir die Johannesburgse nooddienste, gesê. “Dit is die tweede voorval dié naweek. ‘n Tweejarige het Vrydag in Linden verdrink.” Mulaudzi doen ‘n beroep op huiseienaars om seker te maak veiligheidsheinings bly gesluit en nette oor hul swembaddens te span.